

**REPUBLIKA HRVATSKA**

**PRIMORSKO-GORANSKA ŽUPANIJA**

 **GRAD KRK**

**JAVNI POZIV**

**za dodjelu financijskih potpora malih vrijednosti**

Upute za prijavitelje

**I. OKVIR ZA DODJELU FINANCIJSKIH SREDSTAVA**

Temeljni dokumenti za raspisivanje i provedbu Javnog poziva za dodjelu financijskih potpora malih vrijednosti u 2024. godini su Zakon o kulturnim vijećima i financiranju javnih potreba u kulturi (»Narodne novine« broj 83/22) i Pravilnik o financiranju javnih potreba Grada Krka (»Službene novine Primorsko-goranske županije« broj 37/15 i 3/22 ).

Potpore malih vrijednosti smatraju se financijske potpore koje se dodjeljuju korisnicima tijekom proračunske godine za provedbu manjih projekata, aktivnosti, manifestacija, sponzorstva i pokroviteljstva iz područja odgoja i obrazovanja, kulture, tehničke kulture, sporta, socijalne skrbi, zdravstva, razvoja i demokratizacije društva, gospodarstva te povećanja turističke ponude povezanog s nekom od prethodnih područja.

Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

Jednodnevne i višednevne manifestacije su aktivnosti (sportske, kulturne, zabavne, socijalne, humanitarne, gastronomske i druge) koje se provode s ciljem davanja dodatne ponude na području Grada i razvoja Grada općenito.

**II. UKUPNA VRIJEDNOST JAVNOG POZIVA**

Ukupna vrijednost ovog Javnog poziva iznosi 20.000,00 eura. Navedena sredstva osigurana su u Proračunu Grada Krka za 2024. godinu, Razdjel 001- Jedinstveni upravni odjel, Program 1009 Sport, rekreacija, kultura i ostalo, A100911 Ostale društvene potrebe na poziciji 1269 - Dodatne aktivnosti u društvenim djelatnostima.

Najveći mogući iznos financijskih sredstava koji se može prijaviti i ugovoriti po pojedinom projektu / manifestaciji / događanju i pojedinom prijavitelju iznosi 1.000.00 eura.

**III.** **FORMALNI UVJETI JAVNOG POZIVA**

Grad Krk će razmatrati pristigle prijave udruga i ostalih neprofitnih organizacija uz uvjet:

* da su upisane u Registar udruga, odnosno drugi odgovarajući registar i Registar neprofitnih organizacija, a svojim statutom opredijelile su se za obavljanje djelatnosti i aktivnosti koje su predmet financiranja te kojima promiču uvjerenja i ciljeve koji nisu u suprotnosti s Ustavom i zakonom;
* da su uredno ispunile obvezu iz svih prethodno sklopljenih ugovora o financiranju iz proračuna Grada Krka i drugih javnih izvora.

Neprihvatljivi prijavitelji su ustanove i druge pravne osobe čiji je osnivač ili suosnivač Grad Krk.

**IV. PRIHVATLJIVOST TROŠKOVA**

Prihvatljivi troškovi su samo izravni troškovi, odnosno oni troškovi koji su neposredno vezani uz provedbu aktivnosti projekta/manifestacije/događanja, kao što su:

* izdaci za plaće i naknade voditeljima projekta/manifestacije ili događanja, izvoditeljima iz organizacije i/ili vanjskim suradnicima koji sudjeluju u provedbi (ugovor o autorskom djelu i honorar, ugovor o djelu, ugovor o radu);
* troškovi materijala za aktivnosti i troškovi nabavke opreme nužne za provedbu projekta/manifestacije/događanja;
* putni troškovi i troškovi dnevnica za zaposlenike i druge osobe koje sudjeluju u projektu/manifestaciji/događanju;
* izdaci za prijevoz i smještaj koji su izravno vezani uz provedbu aktivnosti;
* ostali troškovi izravno vezani uz provedbu aktivnosti projekta/manifestacije ili događanja.

*Kod prijave projekta* / manifestacije / *događanja, ukoliko se neizravni troškovi ne tiču samog projekta /* manifestacije *ili događanja, već se odnose na redovnu aktivnost prijavitelja, isti nisu prihvatljivi.*

 Prihvatljivim se neće smatrati sljedeći troškovi:

* dugovi i stavke za pokrivanje gubitaka ili dugova;
* dospjele kamate;
* **troškovi koji su već bili financirani iz javnih izvora odnosno troškovi koji se u razdoblju provedbe projekta/manifestacije ili događanja financiraju iz drugih izvora;**
* kupovina zemljišta ili građevina,
* gubici na tečajnim razlikama;
* zajmovi trećim stranama;
* ulaganja u kapital ili kreditna ulaganja, jamstveni fondovi;
* kazne, financijske globe i troškovi sudskih sporova;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenicima;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika;
* donacije u dobrotvorne svrhe;
* troškovi reprezentacije, hrane i alkoholnih pića kada isti nisu nastali prilikom provođenja planiranih aktivnosti;
* drugi troškovi koji nisu neposredno povezani sa sadržajem i ciljevima prijavljenog i finaciranog projekta/manifestacije ili događanja.

**V. PROVJERA ISPUNJAVANJA FORMALNIH UVJETA JAVNOG POZIVA**

Provjeru ispunjavanja formalnih uvjeta Javnog poziva provodi Povjerenstvo za pripremu i provedbu natječaja za financiranje javnih potreba te Povjerenstvo za stručno vrednovanje prijavljenih programa i projekata na Javni poziv za predlaganje javnih potreba u kulturi Grada Krka.

U postupku provjere ispunjavanja formalnih uvjeta provjerava se:

* jesu li u potpunosti i ispravno ispunjeni propisani Obrasci i Izjave,
* da je zatraženi iznos sredstava unutar financijskog praga postavljenog u Javnom pozivu,
* je li prijavitelj prihvatljivi sukladno uvjetima propisanim Javnim pozivom,
* jesu li prijavi priloženi svi Javnim pozivom zatraženi obrasci:

- popunjen i ovjeren Obrazac prijave,

- popunjen i ovjeren Obrazac proračuna projekta / manifestacije / događanja,

- popunjena i ovjerena Izjava o nepostojanju dvostrukog financiranja,

- popunjena i ovjerena Izjava o ispunjavanju ugovornih obveza preuzetih

 temeljem prethodno sklopljenih ugovora o financiranju iz javnih izvora.

**VI. OCJENJIVANJE PRIJAVA KOJE SU ISPUNILE FORMALNE UVJETE JAVNOG POZIVA**

Prijave za koje je Povjerenstvo za pripremu i provedbu natječaja za financiranje javnih potreba ili Povjerenstvo za stručno vrednovanje prijavljenih programa i projekata na Javni poziv za predlaganje javnih potreba u kulturi Grada Krka, utvrdilo da ispunjavaju formalne uvjete Javnog poziva, razmatra Povjerenstvo za ocjenjivanje prijavljenih programa i projekata za financiranje javnih potreba ili Povjerenstvo za stručno vrednovanje prijavljenih programa i projekata na Javni poziv za predlaganje javnih potreba u kulturi Grada Krka.

Kriteriji za odabir odnosno dodjelu sredstava za projekt/manifestaciju ili događanje su slijedeći:

* usmjerenost projekta/manifestacije ili događanja na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj projekta/manifestacije ili događanja,
* jasno definirane ciljane skupine projekta/manifestacije ili događanja,
* jasno određena vremenska dinamika i mjesto provedbe,
* realan odnos troškova i planiranih aktivnosti,
* kadrovska sposobnost prijavitelja za provedbu projekta/manifestacije ili događanja.
* osigurano sufinanciranje iz drugih izvora.

Na temelju prijedloga Povjerenstva, odluku o financiranju pristiglih prijava na Javni poziv donosi Gradonačelnik u roku od 30 dana od dana zaprimanja prijave.

Prijavitelj čija prijava nije prihvaćena za finaciranje ima pravo podnijeti prigovor Gradonačelniku Grada Krka, u pisanom obliku u roku od 8 radnih dana od primitka obavijesti o neprihvaćanju prijave.

**VII. SKLAPANJE UGOVORA O DODJELI SREDSTAVA**

S prijaviteljima kojima su odobrena financijska sredstva Grad će potpisati ugovor o financiranju.

Odobrena sredstva moraju se koristiti namjenski, uz poštovanje ugovorenih rokova izvršenja projekta/aktivnosti/manifestacije te ugovorenih rokova dostave završnog izvješća.

Svi dokumenti vezani uz prijave za dodjelu financijskih potpora malih vrijednosti u 2024. godini biti će odloženi i čuvani u sukladno posebnom propisu te se ne vraćaju prijaviteljima.

**VIII. SADRŽAJ PRIJAVE**

Prijavitelji su obvezni prijedlog projekta/manifestacije ili događanja izraditi sukladno ovim uputama i tekstu Javnog poziva.

Prijava mora sadržavati u potpunosti i ispravno ispunjene obrasce:

* 1. Obrazac prijave na Javni poziv za dodjelu financijskih potpora malih vrijednosti u 2024. godini,
	2. Obrazac proračuna projekta / manifestacije / događanja,
	3. Izjavu o nepostojanju dvostrukog financiranja,
	4. Izjavu o ispunjavanju ugovornih obveza preuzetih temeljem prethodno sklopljenih ugovora o financiranju iz javnih izvora.

U postupku provjere dokumentacije Povjerenstvo utvrđuje činjenice upisa prijavitelja u Registar udruga, odnosno drugi odgovarajući registar i Registar neprofitnih organizacija.

Obrazac prijave, Obrazac proračuna projekta/manifestacije/događanja te obrasci Izjava moraju biti ovjereni pečatom prijavitelja i potpisani od strane odgovorne osobe prijavitelja

**IX. KAKO POSLATI PRIJAVU NA JAVNI POZIV ?**

Prijavu je potrebno dostaviti Gradu Krku poštanskim putem na adresu Trg Josipa bana Jelačića 2, 51500 Krk ili osobno u pisarnicu Grada (I. kat, soba 27) ili u elektroničkom obliku dostavom skeniranih dokumenata na adresu: andreana.gluvakovic@grad-krk.hr.

Javni poziv ostaje otvoren sve do iskorištenja sredstava namijenjenih Javnom pozivu i osiguranih u Proračunu Grada Krka za 2024. godinu.

Sva pitanja vezana uz Javni poziv mogu se postaviti slanjem upita na adresu: andreana.gluvakovic@grad-krk.hr ili telefonskim putem na broj: 051/401-120.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.